open-index/open-wikipedia-markdown huggingface dataset:
Kingstaunas

**Kingstaunas** () – miestas Karibų jūros pietryčiuose, Sent Vinsento ir Grenadinų sostinė ir pagrindinis uostas. Išsidėstęs Sent Vinsento salos pietvakariuose, prie Kingstauno įlankos. Yra dirbtinis giliavandenis uostas, pro kurį gabenama bananai, marantė, kokoso riešutai. Netoliese esantis oro uostas užtikrina susisiekimą su kitomis Vest Indijos salomis.

Kingstaune yra muziejus, anglikonų katedra, botanikos sodas – seniausias Vakarų pusrutulyje (įsteigtas dar 1765 m.). Į šiaurę nuo miesto yra Šarlotės tvirtovė (*Fort Charlotte*), kurią XVIII a. pabaigoje įkūrė anglai, siekdami apsisaugoti nuo prancūzų invazijos.

## Sportas
* Avenues United FC – futbolo klubas;
* JeBelle FC – futbolo klubas;
* SVG System 3 FC – futbolo klubas;
* Victoria Park stadionas, talpinantis 3,5 tūkst. žiūrovų.

## Išnašos

## Nuorodos
* Istorija
Lilongvė

**Lilongvė** () – Malavio sostinė. Miestas įsikūręs vidurio Malavyje, netoli sienos su Zambija ir Mozambiku. 597,6 tūkst. gyventojų (2003). Išsidėstęs prie Lilongvės upės; Centrinio regiono administracinis centras. Didelis prekybos centras regione, kuriame gausiai auginamas tabakas ir žemės riešutai, taip pat išvystyta lengvoji pramonė. Yra žemės ūkio kolegija.

## Istorija
Miestas įkurtas 1947 m., o 1964 m. nuspręsta, kad taps šalies sostine. 1968 m. pradėti vyriausybės pastatų statybos darbai ir įrengimas. 

1975 m. sausio 1 d. Lilongvė oficialiai tapo Malavio sostine, perkeliant ją iš Zombos. Iki 1980 metų visi vyriausybės padaliniai buvo perkelti iš Zombos ir Blantairo į Lilongvę.

## Sportas
; Futbolo klubai
* Blue Eagles FC – futbolo klubas, Superlygos dalyvis. 
* Kamuzu Barracks FC – futbolo klubas; Superlygos dalyvis. 2016 m. tapo Malavio čempionais.
* Silver Strikers FC – futbolo klubas, Superlygos dalyvis;
* Civo Sporting – futbolo klubas; Superlygos dalyvis.
; Stadionai
* „Civo“ stadionas () – futbolo stadionas. Talpina 25 tūkst. žiūrovų  Namų rungtynes žaidžia Civo Sporting.
* Nacionalinis stadionas, talpinantis 40 tūkst. žiūrovų, vadinamas Bingu National Stadium. Oficialiai atidarytas 2017 m. pradžioje.
* Sidabrinis stadionas () – namų arena, kurioje namų rungtynes žaidžia Silver Strikers FC. Talpina 25 tūkst. žiūrovų.
* „Nanchakos“ stadionas () – futbolo stadionas. Namų rungtynes žaidžia Blue Eagles FC. Talpina 5 tūkst. žiūrovų.

## Šaltiniai
Giganotozauras

**Giganotozauras**, *Karolinio giganotozauras* ( 'milžiniškas pietinis driežas') – plėšrusis dinozauras, priklausantis *Carcharodontosauridae* šeimai.

Rūšis pavadinta Rubeno Karolinio (*Ruben Carolini*), fosilijų ieškotojo mėgėjo, 1993 m. Patagonijoje radusio šio dinozauro liekanas, garbei. Rūšies aprašymą 1995 m. žurnale *[[Nature]]* publikavo Rodolfas Korija (*Rodolfo Coria*) ir Leonardas Salgadas (*Leonardo Salgado*). 

Tai buvo plėšrūnas, didesnis už tiranozaurą. Ilgis apie 13,5 m, aukštis 5 m, svoris apie 5,2 tonas. Giganotozauras yra beveik 2 metrais ilgesnis už tiranozaurą.

Gyveno prieš 95-100 mln. metų (kreidos laikotarpis) Pietų Amerikoje. 


Giganotosaurus size comparison.jpg|Gigantozauro palyginimas su žmogumi
Giganotosaurus_skull.jpg|Giganotozauro kaukolė
Giganotosaurus carolinii DSC 2950.jpg|Giganotozauro skeletas
Lady Giga im Hbf Ffm DSC 5439.jpg|Giganotozauro modelis


## Filogenetinis medis

{|style="margin-left: 1em;; margin-bottom: 0.5em; width: 248px; border: #99B3FF solid 1px; background-color: #FFFFFF; color: #000000; float: right; "

## Nuorodos
Zomba

**Zomba** () – ketvirtas pagal dydį Malavio miestas esantis šalies pietuose, Širės aukštumose, Zombos plokščiakalnio papėdėje. Išvystyta cemento, maisto pramonė, apylinkėse išgaunamos klintys, auginamas tabakas ir medvilnė. Čia yra Malavio valstybinis archyvas, 1964 m. įkurtas Malavio universitetas. Zombos plynaukštė aprūpina regioną geriamu vandeniu, o jos šlaituose augantys miškai teikia produkciją Zombos medžio apdirbimo pramonei.

## Istorija

Zombą XIX a. devintajame dešimtmetyje įkūrė europiečiai. 1891 m. ji tapo Britanijos Njasalando protektorato, nuo 1907 m. Njasalando kolonijos administraciniu centru. 1964 m. paskelbus Malavio nepriklausomybę tapo šalies sostine. 1974 m. sostinė buvo perkelta į Lilongvę, tačiau iki šiol čia yra likusios kai kurios valstybinės institucijos.

## Šaltiniai
Doha

**Doha** ( arba *ad-Dōḥah*) – miestas Kataro rytuose prie Persijos įlankos, sostinė ir didžiausias šalies miestas, Dohos savivaldybės administracinis centras. Yra didelis giliavandenis uostas, atidarytas 1969 m. Metalo apdirbimas, cemento, tekstilės, maisto (žuvų, krevečių) pramonė, jūros vandens gėlinimas, žvejyba. Yra tarptautinis oro uostas.

1973 m. čia įkurtas Kataro universitetas, 1975 m. – Nacionalinis muziejus. Turgaus aikštėje yra Vyriausybės rūmai (1969 m.). Yra laikrodžio bokštas, turgavietė (sūkas), Islamo meno muziejus (2008 m.).

## Etimologija

Teigiama, kad miesto vardas kilęs nuo arabiško žodžio *dohat* („apvalumas“) – taip pabrėžiamos apvalių kontūrų įlankos, supančios Dohą. Kitos versijos teigia, kad arabiškas žodis *dawḥa* reiškia „didelis medis“, o sanskrito kalba – „vandens saugykla“.

## Istorija

XIX a. Doha buvo žinoma kaip nedidelis žvejų ir perlų rinkėjų kaimelis greta senojo uosto – Bidos (. Šis minimas nuo 1681 m. (greičiausiai įkurtas sudanių klano iš Abu Dabio apylinkių), o 1867 m. užkariautas ir sunaikintas Bahreino. Iki XIX a. viduryje Doha garsėjo piratavimu. Po karų dėl Kataro, padedama britų, 1868 m. Dohoje įsitvirtino al Tanių dinastija. Nuo XIX a. pabaigos priklausė Osmanų imperijai, kuri čia pastatė karinį postą.

1916 m. Doha tapo britų Kataro kolonijos administraciniu centru. XX a. pradžioje plėtota žvejyba, perlų rinkimas. Tačiau Japonijoje pradėjus gaminti dirbtinius perlus, Dohos ir aplinkinių perlų rinkimo taškų reikšmė sumenko. 1949 m. Um Saide (Musajide) atradus naftos, prasidėjo spartus naftos eksportas ir miestas ėmė gauti dideles pajamas. 1971 metais Doha tapo nepriklausomo Kataro sostine. XX a. antroje pusėje – XXI a. pradžioje Doha sparčiai augo, atnaujinta architektūra, išaugo dangoraižių, sporto, prekybos kompleksai, įrengtas giliavandenis uostas, vandens gėlinimo įrenginiai, pastatytas krevečių perdirbimo fabrikas. Pakrantėje įrengtos dirbtinės salos.

## Gyventojai

Dohoje ir priemiesčiuose gyvena ~80 % Kataro gyventojų. Arabai katariečiai mieste sudaro mažumą. Daugiausia gyventojų sudaro imigrantai iš Pietų Azijos (indai, pakistaniečiai, Nepalo, Šri Lankos gyventojai, bengalai), taip pat filipiniečiai, Levanto ir Šiaurės Afrikos arabai, somaliai, yra išeivių iš Rytų Azijos, Europos, Šiaurės Amerikos, Australijos.

## Sportas

2006 m. mieste įvyko Azijos žaidynės. 2010 m. Dohoje buvo surengtas 2010 m. Pasaulio uždarų patalpų lengvosios atletikos čempionatas. Čia vyko 2011 m. AFC Azijos taurė, rengiamas 2022 m. pasaulio futbolo čempionatas.

## Miestų partnerystė
*  Brazilija (miestas)
*  Tunisas (miestas)


Pearl-Qatar Doha Qatar 11Nov2017 SkySat.jpg|Dirbtinė Perlų sala Dohoje
OldDistrictDoha.jpg|Dohos senamiesčio gatvelė
Doha Qatar (40562709000).jpg|Nacionalinis muziejus
IslamicArtMuseumDohaSkyline.jpg|Doha. Pirmajame plane – Islamo meno muziejus
Qatar, Doha, Qatar, Persian Gulf.jpg|Doha


## Šaltiniai
Blantairas

**Blantairas** () – miestas pietiniame Malavyje, Pietų regiono administracinis centras, išsidėstęs prie Širės upės, netoli Zombos. Tai didžiausias miestas šalyje, Širės plynaukštės regiono prekybos ir transporto centras. Apylinkėse auginamas tabakas, javai, kava, kviečiai. Mieste yra vyriausybės pastatų, keletas technikos mokyklų. 1964 metais čia įkurtas Malavio universitetas.

## Istorija

Miestą 1876 m. įkūrė škotų misionieriai ir jį pavadino keliautojo D. Livingstono gimtojo miesto garbei. 

1956 m. prie Blantairo prijungta Limbė, todėl kartais miestas vadinamas Blantairu-Limbe.

## Sportas
* Nyasa Big Bullets – futbolo klubas; daugkartiniai šalies čempionai.
* Kazumu stadionas () – namų arena, talpinanti 65 tūkst. žiūrovų.
* Mighty Tigers FC – futbolo klubas;
* Mighty Wanderers FC – futbolo klubas;
* Sable Farming FC – futbolo klubas;
* Ekhaya FC – futbolo klubas;

## Išnašos
Lietuvių godos

**Lietuvių Godos** – mėnraštis, skirtas Baltarusijos etninių žemių lietuviams, leidžiamas nuo 1993 m. gruodžio mėn. Vilniuje.

Leidinys atspindi Gervėčių, Apso, Brėslaujos, Rodūnės, Pelesos, Lydos, Gardino bei kitų etninių žemių lietuvių kultūros, švietimo, lietuvybės saugojimo bei puoselėjimo problemas, kasdienybę.

## Istorija
Kurti laikraštį Bernardas Šaknys sugalvojo, kai Bronius Krokys pasiūlė leisti sienlaikraštį Baltarusijos lietuviams. Laikraščio steigėju ir leidėju tapo „Gervėčių klubas“. B. Šaknio žmona Marija Šaknienė nuo 1994 m. perėmė laikraščio redaktorės pareigas. Duodama interviu portalui bernardinai.lt ji pasakojo, kad dėl leidinio pavadinimo buvo tariamasi ilgai. „Kilo mintis laikraštį pavadinti „Lietuvių godos“. Tai tarsi atspindi tų lietuvių, esančių už sienos, gyvenimą: jie godoja, mąsto apie Lietuvą, tėvynę, nuo kurios yra atskirti valstybinės sienos, bet kurios dalimi vis tiek jaučiasi esą.“

Laikraštis nuo pat pradžių buvo dalinamas nemokamai, atsižvelgiant į finansines Baltarusijoje gyvenančių skaitytojų galimybes. Laikraščio leidimas ir platinimas apmokamas įvairių paramos fondų, privačių asmenų, ypač išeivijos lietuvių, aukojamomis lėšomis.

Tiražas 1993 m. – 5000 egz., 1996 m. – 2000 egz.

## Redaktoriai
* Bernardas Šaknys – 1993–1994 m.
* Marija Žarkauskaitė-Šaknienė – nuo 1994 m. 

## Šaltiniai
Miunsterio sukilimas

**Miunsterio sukilimas** buvo radikaliųjų anabaptistų bandymas sukurti teokratiją Vokietijos Miunsterio mieste, kurį anabaptistai pavadino Naująja Jeruzale.

## Ištakos
Miunsterio anabaptistai prikalusė radikaliam Šiaurės Vokietijos ir Nyderlandų melchioritų judėjimui. Judėjimo pavadinimas kilęs nuo Melchioro Hofmano, kuris laikomas ideologiniu Miunsterio anabaptistų įkvėpėju. Apokaliptinis - chiliastinis jo raštų pobūdis patraukė dalį anabaptistų.

## Istorija

Tai, kad anabaptistų teokratijos vieta tapo Miunsteris susiję su prieštaravimai buvusiais šiame mieste tarp amatininkų ir katalikų klero, aukščiausią tašką pasiekę 1525 m. sukilimu. Nuo 1531 m. amatininkų gildijos susivienijo su dar jaunu evangelikų judėjimu ir atėmė valdžią iš Miunsterio patricijų. Siekdami išlaikyti savo padėtį Miunsterio miestiečiai įvairių pakraipų protestantus tuo metu priėmė kaip sąjungininkus. Tarp jų buvo ir iš Nyderlandų į miestą atvykę anabaptistai, kurie čia ėmė skleisti savo pažiūras. Jan Mathys pasiskelbė pranašu. Iš pradžių miestą valdė protestantų miesto taryba, tačiau netrukus ją perėmė anabaptistai. Jie atmetė Martyno Liuterio reformaciją kaip nepakankamai radikalią ir susilaukė palaikymo iš miestiečių pusės. 1534 m. jie paskelbė Miunsteryje kuriantys „Siono karalystę“. Miunsterio ir Osnabriuko vyskupas Franz von Waldeck apgulė miestą. „Karaliumi“ anabaptistai paskelbė Jan van Leiden, kuris per trumpą laikė įkūrė teokratiją ir brutaliai nuslopino jam besipriešininčius. Mieste buvo įvesta bendra turto nuosavybė ir, pasiremiant Senuoju Testamentu, poligamija.

## Pasekmės

Miunsterio anabaptistų karingumas priklausė ir nuo karine prasmes beviltiškos situacijos už miesto sienų. Dėl apsiausties greitai prasidėjo badas. Baltos kalkės nuo bažnyčių buvo skutamos, skiedžiamos vandenyje ir dalinamos kaip pienas. Po pusantrų metų 1535 m. birželio 24 d. miestas buvo užimtas. Anabaptistų karalystė buvo paskandinta kraujyje. Iš anabaptistų lyderių išsigelbėti pavyko tik buvusiam Švento Mauricijaus ir Lamberti bažnyčių pamokslininkui Bernd Rothmann. Kiti anabaptistų lyderiai Jan van Leiden, Bernd Krechting ir Bernd Knipperdolling 1536 m. sausio 22 d. buvo žiauriai nužudyti. Jų kūnai buvo įdėti specialius narvus, kurie pakabinti ant Lamberti bažnyčios bokšto.
Mikalojus Radvila Juodasis

**Mikalojus Radvila Juodasis** (, 1515&nbsp;m. vasario 4 d. Nesvyžiuje –1565&nbsp;m. gegužės 28 d. Lukiškėse)&nbsp;– Lietuvos Didžiosios Kunigaikštystės didikas, ir reformacijos veikėjas.

## Biografija

Nuo 1547&nbsp;m. LDK kunigaikštis, kilęs iš Gediminaičių Radvilų giminės, Jono Radvilos ir Onos Kiškaitės (*Anna z Kiszków*) sūnus. Olykos-Nesvyžiaus linijos pradininkas. 
### Šeima

Žmona Elžbieta Šidlavietė *Elżbieta Szydłowiecka*, sūnūs Lietuvos didysis maršalka Mikalojus Kristupas Radvila Našlaitėlis, kardinolas, Krokuvos vyskupas ir Vilniaus vyskupas Jurgis Radvila, Lietuvos dvaro maršalka, Lietuvos didysis maršalka Albertas Radvila, Lietuvos didysis maršalka, Žemaitijos seniūnas Stanislovas Radvila II.

### Studijos ir karjera
Vienas labiausiai apsišvietusių Lietuvos žmonių. Tarnavo karaliaus dvare Krokuvoje, kur vienas geriausių jo draugų buvo būsimasis karalius Žygimantas Augustas. Vėliau pasiekė, kad šio žmona taptų Stanislovo Goštauto našlė Barbora Radvilaitė ir tuo sustiprino Radvilų pozicijas karalystėje.

1544–1565&nbsp;m. Lietuvos didysis maršalka, 1550–1565 m. Lietuvos didysis kancleris, 1551–1565 m. Vilniaus vaivada. Kartu su pusbroliu Mikalojumi Radvila Ruduoju tapo didžiausias pajamas gaunančiais ir turtingiausiais Lietuvos didikais.

1548&nbsp;m. vedė Elžbietą Šidlavietę, kurios kraitis giminės turtus papildė visomis Šidlavos žemėmis Mazovijos vaivadijoje, atitekusiomis jai po Kristupo Šidlaviečio *Krzysztof Szydłowiecki* mirties 1542&nbsp;m.

### Valstybinė veikla
Gynė Lietuvos Didžiosios Kunigaikštystės integralumą ir politinį savarankiškumą tiek nuo Maskvos valstybės, valdomos Ivano IV, tiek nuo Lenkijos karalystės. 1544&nbsp;m. Bresto seime reikalavo, kad Lietuvos didysis kunigaikštis nuolat gyventų Lietuvoje. 1563–1564&nbsp;m. Varšuvos seime vadovavo Lietuvos delegacijai, priešinosi unijai su Lenkija.

Nusipelnė prijungiant Livoniją prie Lietuvos Didžiosios Kunigaikštystės. Nuo 1561&nbsp;m. LDK vietininkas Livonijoje.

## Kalvinizmo šalininkas
Nuo 1553&nbsp;m. perėjo į kalvinų tikėjimą, tuo siekdamas Lietuvą atriboti nuo katalikiškos Lenkijos ir pravoslaviškos Rusijos įtakos. Reformacijos šalininkas, susirašinėjo su Jonu Kalvinu. 1553 m. Vilniaus priemiestyje pastatydino evangelikų reformatų bažnyčią, globojo arijonus. 1555 m. įkūrė Lietuvos evangelikų reformatų Bažnyčią vardu Unitas Lithuaniae. Breste įsteigė protestantų raštų spaustuvę, 1563 m. organizavo Biblijos vertimą į lenkų kalbą ir jos spausdinimą.

## Šaltiniai

## Nuorodos
## Galerija

|-
Diplodokas

**Diplodokas** (*Diplodocus*) – dinozaurų gentis, gyvenusi vėlyvosios juros laikotarpiu. Liekanų rasta Š. Amerikoje. Maitinosi augalais ir dumbliais.

Gentį sudaro šio rūšys:
* *Diplodocus longus*
* *Diplodocus carnegiei*
* *? Diplodocus hayi*

## Išvaizda ir skeletas
Diplodoko kaklas buvo 7,3 m ilgio, tačiau galva – tik 60 cm. Nepaisant dydžio, svėrė kur kas mažiau nei brachiozauras, jo stuburo slanksteliai buvo pusiau tušti. Nugaros smegenys dubens dalyje sustorėjusios, jų tūris keliskart lenkia galvos smegenų tūrį. Todėl kartais juokaujama, kad diplodokai mąstydavo užpakalinėmis smegenimis. Uodegą sudarė apie 70 kaulų. Einant ji tikriausiai būdavo pakelta. Kojų padai buvo iš spyruokliuojančių, tarsi pagalvės, audinių. Panašios kojos ir dabartinių dramblių. Dantys ploni, nedideli, tiko sugriebti nebent minkštą vandens augmeniją.

## Judėjimas
Ilgai manyta, kad šie dinozaurai buvo lėti ir nevikrūs, o skeleto apkrovos dėl didžiulės raumenų masės – beveik kritinės, todėl visą gyvenimą diplodokai praleisdavo vandenyje. Dabar žinoma, kad jie buvo gana greiti ir vikrūs. Jų raumenų sistema buvo artima dabartiniams stambiesiems žinduoliams. Turėdami tokius raumenis diplodokai gana greit bėgiodavo sausuma.


Diplodocus size comparison.png|Diplodoko palyginimas su žmogumi
Diplodocus model.jpg|Diplodoko  modelis


## Filogenetinis medis
ZZ Top

**ZZ Top** – amerikiečių bliuzroko grupė, susikūrusi 1969 metais Hiustone, Teksaso valstijoje. Grupę sudaro Billy Gibbons (vokalas ir gitara), Dusty Hill (bosinė gitara ir vokalas) ir Frank Beard (būgnai). ZZ Top yra viena iš nedaugelio roko grupių, išlaikiusių nepakitusią sudėtį jau 40 metų.

Grupė šlovės viršūnę pasiekė aštuntajame – devintajame dešimtmečiuose, išleidusi nemažai hitais tapusių dainų, tačiau dar ir šiandien egzistuoja bei rengia koncertinius turus, leidžia albumus. ZZ Top 2004 metų kovo 15 buvo priimta į Rokenrolo šlovės galeriją. Grupės dainų žodžiuose ryškios seksualinės užuominos ir humoras.

Grupės pavadinimo kilmė buvo nežinoma daugelį metų. Kaip teigia Billy Gibbons, tikrasis pavadinimas kilęs iš bliuzo muzikanto B. B. King vardo. Atlikėjai norėjo pasivadinti Z. Z. King, bet toks pavadinimas buvo pernelyg panašus į legendinio bliuzmeno sceninį vardą. Tad trijulei nusprendus, kad jų grupė dabar yra kaip tik šlovės viršūnėje (angl. top), pasivadino ZZ Top.

## Diskografija
* The Moving Sidewalks *Flash* (1967)
* American Blues *Is Here* (1968)
* American Blues *Do Their Thing* (1969)
London Records
* *ZZ Top's First Album* (1970)
* *Rio Grande Mud* (1972)
* *Tres Hombres* (1973)
* *Fandango (ZZ Top album)|Fandango!* (1975)
* *Tejas (album)|Tejas* (1976)
Warner Brothers Records
* *Degüello* (1979)
* *El Loco* (1981)
* *Eliminator* (1983)
* *Afterburner (album)|Afterburner* (1985)
* *Recycler (album)|Recycler* (1990)
* *Tres Hombres|Tres Hombres-Deluxe Remaster* (2005)
* *Fandango (ZZ Top album)|Fandango!-Deluxe Remaster* (2005)
RCA Records
* *Antenna (album)|Antenna* (1994)
* *Rhythmeen* (1996)
* *XXX (album)* (1999)
* *Mescalero (album)* (2003)
Rinkiniai
* *The Best of ZZ Top* (1977)
* *The ZZ Top Six Pack* (1985)
* *ZZ Top's Greatest Hits* (1992)
* *One Foot in the Blues* (1994)
* *Chrome, Smoke & BBQ* (2003)
* *Rancho Texicano* (2004)

## Singlai
* „Cheap Sunglasses“
* „La Grange“
* „I'm Bad, I'm Nationwide“
* „Tush“
* „Velcro Fly“
* „Sharp-Dressed Man“
* „I Thank You“
* „Gimme All Your Lovin'“
* „Legs“
* „Sleeping Bag“
* „Stages“
* „Rough Boy“

## Muzikiniai filmai

* „Pincushion“
* „Breakaway“
* „World of Swirl“
* „She's Just Killing Me“

## Knygos
* „ZZ Top: Bad and Worldwide“ (1985)
* „ZZ Top“ by Mitchell Craven (July 1, 1985)
* „ZZ Top“ by Philip Kamin (March 3, 1986)
* „ZZ Top“ by Robert Draper (July 1, 1989)
* „Elimination: The ZZ Top Story“ (December 1, 1991)
* „Sharp-Dressed Men: Zz Top Behind the Scenes from Blues to Boogie to Beards“ (May 1, 1994)
* „ZZ Top: Elimination“ (June 1, 1998)
* „ZZ Top Greatest Hits“ (July 1, 1999)
* „The New Best of Zz Top for Guitar (Easy Tab Deluxe)“ (July 1, 1999)
* „ZZ Top / XXX (Authentic Guitar-Tab)“ (March 1, 2000)
* „ZZ Top – Guitar Anthology“ (February 1, 2003)
* „Essential ZZ Top“ (April 2003)
* „The Very Best of ZZ Top“ (April 1, 2003)
* „The Best of Zz Top: A Step-By-Step Breakdown of the Guitar Styles and Techniques of Billy Gibbons“ (September 1, 2003)
* „Billy F. Gibbons: Rock+Roll Gearhead“ (October 15, 2005).

## Nuorodos
* Oficiali ZZ Top Svetainė
* ZZ Top Rokenrolo šlovės galerijos informacija 
*
Pilaitės seniūnija

**Pilaitės seniūnija** – administracinis-teritorinis vienetas Vilniaus miesto savivaldybės vakaruose, pagrindinė dalis ties Pilaite. Pilaitėje stovi Vilniaus šv. Juozapo koplyčia, yra parapija.

Senojoje Pilaitėje yra atstatytas įspūdingas vandens malūnas su įrengimų ir girnapusių ekspozicija, du piliakalniai ir dvaro sodyba. Pirmasis daugiabutis Naujoje Pilaitėje pradėtas statyti per SSRS Lietuvos ekonominę blokadą 1990 m. Čia yra dvi vidurinės mokyklos – Vilniaus Pilaitės vidurinė mokykla ir Vilniaus Martyno Mažvydo vidurinė mokykla. Taip pat yra ir Pilaituko ir Gilužio lopšeliai-darželiai. Pilaitės seniūnijoje buvo įkurta daug kolektyvinių sodų.

## Geografija

Seniūnijos plotas – 1390 ha. Nuo į pietryčius esančios Karoliniškių seniūnijos, skiria Pilaitės miškas. Rytuose ribojasi su Viršuliškių ir Justiniškių seniūnijomis. Iš šiaurės, vakarų ir pietų, Pilaitės seniūnija ribojasi su Vilniaus rajono savivaldybės Zujūnų seniūnija. Į Pilaitės seniūnijos teritoriją įeina Dvarykščiai, Gudeliai, Kriaučiūnai, Naujoji, Padekaniškės, Pilaitė, Platiniškės, Plytinė, Salotė, Smalinė, Upytė, Varnė, Vilkeliškės.

Seniūnija pasižymi gražia gamta. Yra du ežerai Gelūžė ir Bevardis. Rytuose eina Vilniaus vakarinis aplinkkelis.


Pilaite by Augustas Didzgalvis.jpg | Pilaitė
Pilaites dvaras.jpg | Pilaitės dvaras piliakalnio fone


## Istorija

|-
| 2001-04  || || 15 996 ||
|-
| 2011 m.  || || 20 320 ||
|-
| 2021 m.  || 14 || 28 234 ||
|}

## Šaltiniai

## Nuorodos
* vilnius.lt / Pilaitės seniūnija
* vilnijosvartai.lt / Pilaitės seniūnija / Pilaitė
* npilaite.lt / Pilaitės istorija
* google.co.uk/maps / Pilaitės seniūnija (*žemėlapis su seniūnijos ribomis*)
* Pilaitės seniūnijos gatvės (Vilnius21.lt)
* Pilaitės seniūnija
Miliai

**Miliai** – kaimas Mažeikių rajono savivaldybėje, 2 km į rytus nuo Krakių, prie kelio . Vakariniu kaimo pakraščiu teka Kutuvis, rytiniu – Mišeikis (abu – dešinieji Ventos intakai).

## Gyventojai

## Šaltiniai

## Nuorodos
*
Paprastasis rūtenis

**Paprastasis rūtenis** (*Corydalis solida*) – žvirbliarūtinių (*Fumariaceae*) šeimos, rūtenių (*Corydalis*) genties augalas.

Daugiametis, 10-20 cm aukščio žolinis augalas. Stiebagumbiai apvalūs, pilnaviduriai, šviesiai rudi. Stiebas stačias, nešakotas, kartais lapo pažastyje išauga viena į žvyną panaši šaka. Lapai ilgakočiai, dukart trilapiai; lapeliai suskaldyti pailgomis skiltimis. Stiebo viršūnėje yra kekės pavidalo stačias žiedynas, kuris žiedams peržydėjus gerokai pailgėja. Pažiedės violetiškai žalios, pirštiškai suskaldytos. Žiedai netaisyklingi. Taurėlapiai 2, labai smulkūs, žvyniški, vos pastebimi, žiedams pražydus nukrenta. Vainikėlis 15-25 mm ilgio, rausvai violetinis, netaisyklingas, pentinuotas. Viršutinė lūpa į viršų riestais kraštais. Pentinas bukas, truputį lenktas, tokio pat ilgio kaip ir apatinis vainiklapis arba net ilgesnis. Pentine telkiasi nektaras. Vaisius – dviem sąvaromis atsidaranti elipsiška dėžutė, pilna juodų, su plėvišku sėklagūbriu sėklų.

Žydi balandžio – gegužės mėn. Viena iš pirmųjų pavasario gėlių, kuri pražysta ir subrandina sėklas iki sulapoja medžiai. Dažna visoje Lietuvoje. Auga lapuočių miškuose ir krūmuose, ypač krūmais apaugusiuose upių ir upelių krantuose, derlingose dirvose. Sunokinęs sėklas rūtenis nuvysta ir iki kito pavasario toje vietoje jo nė žymės nebūna. Augalas vaistinis, **[[nuodingieji augalai|nuodingas]]**. Parkuose tinka tamsiems pomedžiams apželdinti.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 18 psl.
Tridento susirinkimas

**Tridento susirinkimas** – devynioliktasis visuotinis Romos Katalikų Bažnyčios susirinkimas, sušauktas Tridente (dabar Italija, Trentas) 1545 m. ir su pertraukomis vykęs iki 1563 m.

## Istorinės aplinkybės
XVI a. pirmojoje pusėje Bažnyčia pradėjo kovą prieš reformaciją. Iniciatorius – Džovanis Moronė. 1540 m. Ignacas Lojola įkūrė Jėzuitų ordiną. 1542 m. įsteigtas Vyriausiasis inkvizicijos tribunolas. Tridento susirinkimas, sušauktas 1545–1563 m. (Trento arkivyskupystėje esančiame Trento mieste, Šventojoje Romos imperijoje), buvo skirtas reformacijos padariniams įveikti. Susirinkimo nutarimai davė pradžią kontrreformacijai. Buvo kuriamos dvasininkų seminarijos, įvesta griežta cenzūra dvasininkams skirtai literatūrai, sudaryti draudžiamų knygų sąrašai.

Katalikų pastangomis katalikiškais kraštais liko Ispanija, Portugalija, Italija, Lenkija, Lietuva, dalis Vokietijos (Šventosios Romos imperijos).

## Tridento nutarimai
Po Tridento susirinkimo Romos Katalikų bažnyčia:
* Pasmerkė prekybą indulgencijomis;
* Patvirtino visas tradicines katalikybės dogmas;
* Sustiprino Bažnyčios organizaciją, pavaldumą popiežiui, vienuolių ordinų drausmę;
* Atskilėlius paskelbė eretikais;
* Paliko celibatą vienuoliams ir kunigams;
* Uždraudė katalikams skaityti vyskupų nepatvirtintus Biblijos vertimus.

## Šaltiniai
Atlanta (atlikėja)

**Atlanta** (tikras vardas **Elena Puidokaitė**; g. 1981 m. balandžio 5 d., Vilnius) – Lietuvos pop muzikos scenos atlikėja.

Dainininkė debiutavo 1998 metais, kai tuometinis Sel vadybininkas Martynas Tyla jai pasiūlė prisijungti prie daug žadančios merginų grupės „Pagalvėlės“. Kartu su Elena Puidokaite buvo įrašytas sėkmingiausias jų hitas „Žiema“.

Su Algio Drėmos pagalba „Zymozek Sonic“ studijoje buvo įrašyti pirmieji du Atlantos soliniai kūriniai – „Niekada“ ir Lemon Joy dainos nauja „Baltas miestas“ versija. Būtent šios grupės lyderis Igoris Kofas sukūrė ir pirmojo Atlantos superhito „Mergaitės nori mylėt“ muziką.

Debiutinis Atlantos albumas “Mergaitės nori mylėt” pasirodė 2001 m. rugpjūčio 30 d.
Vos pasirodžius antrajam studijiniui albumui „Vėjas Man Pasakė“, ji sukūrė senos dainos „Kregždutės, kregždutės“ duetą su Andriumi Mamontovu. Daina žaibišku greičiu išpopuliarėjo, užkariaudama beveik visų Lietuvos radijo stočių topus. 2005-aisiais Atlanta grįžo su visiškai nauju įrašu, kritikų labiausiai vertinamu iš jos kūrybos, albumu „Širdis“. Jis taip pat buvo nominuotas geriausio metų albumo kategorijoje Radiocentro muzikiniuose apdovanojimuose.

2007 m. birželio 1 d. Atlanta susilaukė pirmagimio – mergaitės.

2018 m. liepos 14 d. Vilniaus artikatedroje susituokė su Tadu Bruzguliu.

## Diskografija

### Albumai
* Mergaitės nori mylėt, 2001 m.
* Vėjas man pasakė, 2003 m.
* Širdis, 2005 m.
* Jaunystė (2007 m. albumas)

### Radijo singlai
* Draugai, 2001 m.
* Mergaitės nori mylėt, 2001 m.
* Man patinka taip gyvent, 2001 m.
* Gero vėjo (su Stano), 2002 m.
* Nieko geriau nėra, 2002 m.
* Daina, 2002 m.
* Viskas, ką turiu, 2002 m.
* Vėjas man pasakė, 2002 m.
* Kregždutės, Kregždutės (su Andriumi Mamontovu), 2003 m.
* Me And My Girls, 2004 m.
* Pas(si)lik, 2005 m.
* Man Tavęs, 2005 m.
* Tu mano klaida, 2005 m.
* Žalios Mėtos, 2005 m.
* Sakyk man taip, 2006 m.
* Tegul sako, 2006 m.
* Man patinka taip gyvent, 2025 m.
* Atsiliepsiu, 2025 m.

## Apdovanojimai

## Šaltiniai

## Nuorodos
* Oficiali Atlantos internetinė svetainė
Atlanta

**Atlanta** () – Džordžijos valstijos sostinė ir didžiausias pagal gyventojų skaičių valstijos miestas. Remiantis 2010 metų JAV gyventojų surašymo duomenimis, Atlantoje gyvena 420 003 žmonės. Atlanta yra kultūrinis ir ekonominis Atlantos metropolinės srities, kurioje gyvena 5 268 860 žmonių, centras. Pagal šį rodiklį, ji yra 9 pagal dydį metropolinė sritis Jungtinėse Valstijose. Atlanta yra Fultono apygardos administracinis centras. Nedidelė miesto dalis patenka ir į rytuose esančią DeKalbo apygardą. Miesto ir jo apylinkių gyventojai vietinėje ir nacionalinėse žiniasklaidoje dažnai vadinami „atlantiečiais” (). Miestą aptarnaujantis Hartsfyldo-Džaksono Atlantos tarptautinis oro uostas yra didžiausias pasaulyje pagal keleivių ir orlaivių skaičių.

## Istorija
Atlantos apylinkėse iki baltųjų pasirodymo gyveno čerokiai ir krikai. 1823 m. šioje teritorijoje prasidėjo baltųjų gyvenviečių kūrimas. 1843 m. šioje vietoje įsikūrusi gyvenvietė prie geležinkelio pavadinta *Marthasville*, pagal Džordžijos valstijos gubernatoriaus dukters vardą.

## Demografija

## Sportas

1996 m. mieste vyko XXVI vasaros olimpinės žaidynės.

Mieste žaidžia:
* Atlantos „Hawks“ (krepšinis)
* Atlantos „Thrashers“ (ledo ritulys)

## Kultūra

1991 m. mieste vyko Mis Pasaulis 1991.

## Šaltiniai
Atlanta (reikšmės)

Atlanta gali reikšti:
* Lietuvių pop muzikos atlikėją – Atlanta (atlikėja);
* Miestą JAV – Atlanta.
Laiškenis

**Laiškenis** (*Mercurialis*) – karpažolinių (*Euphorbiaceae*) šeimos augalų gentis, kuriai priklauso žoliniai augalai su plonais priešiniais lapais. Gentis pavadinta senovės romėnų prekybos dievo Merkurijaus vardu.

Europoje auga 8-10 rūšių, Azijoje – viena. Lietuvoje auga dvi rūšys:
*Vienametis laiškenis (*Mercurioalis annua*) 
*Daugiametis laiškenis (*Mercurialis perennis*)
Daugiametis laiškenis

**Daugiametis laiškenis** (*Mercurialis perennis*) – karpažolinių (*Euphorbiaceae*) šeimos, laiškenių (*Mercurialis*) genties augalas.

Daugiametis žolinis augalas. Šakniastiebis šliaužiantis, gana ilgas. Stiebai kylantys, nešakoti, 15-40 cm aukščio. Lapai priešiniai, ploni, kotuoti, lancetiškai ovališki, smailiaviršūniai, karbuotai pjūkliškais pakraščiais, tamsiai žali, išsidėstę viršutinėje stiebo dalyje. Žiedynai gelsvai žalsvi, varpos pavidalo, išauga lapų pažastyse. Žiedai dvinamiai, be vainikėlio, su trilape taurele. Kuokelinis žiedynas – į kamuolėlius susitelkę kuokeliniai žiedai, apgaubti pievinėmis sklaistėmis. Kamuolėliai sudaro pertrauktas varpas. Žiede dažniausiai 10 kuokelių. Piesteliniai žiedynai trumpesni už kuokelinius, taip pat negausiažiedžiai (iš 1-4 žiedų). Vaisius – suplota, trilypė, rutuliška, šiurkščiai plaukuota dėžutė. Sėklos rutuliškos, smailiaviršūnės, plikos, duobėtos, su mėsinga ataugėle. Augalas patrintas pamėlynuoja.

Žydi balandžio – gegužės mėn., vaisiai subręsta gegužės – birželio mėn. Dauginasi sėklomis, palaipomis ir šakniastiebiais. Dažnas visoje Lietuvoje. Auga lapuočių (daugiausia ąžuolynų ir uosynų) ir mišriuose miškuose, krūmuose, ypač derlinguose dirvožemiuose. Nuodingas, ypač gyvuliams, nes lapuose yra cianogeninių gliukozidų. Kartais vartojamas mėlyniems dažams gaminti, nes turi daug indigo.

Vaistams vartojama žolė. Ji pjaunama vasarą. Žaliavoje yra metilamino izomero merkurialino, trimetilamino, saponinų, eterinio aliejaus, karčiųjų, dažinių, mineralinių medžiagų.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 68 psl.
Pražangialapė blužnutė

**Pražangialapė blužnutė** (*Chrysosplenium alternifolium*) – uolaskėlių (*Saxifragaceae*) šeimos, blužnučių (*Chrysosplenium*) genties augalas.

Daugiametis, 5-20 cm aukščio žolinis augalas. Stiebas stačias, sultingas, tribriaunis. Pamatiniai lapai 2-4, kotuoti, apskritai inkstiški, karbuoti, apaugę retais plaukeliais. Stiebiniai lapai pražanginiai, už pamatinius smulkesni, gerokai trumpesniais kotais. Stiebo viršūnėje žiedyną gaubia stambios, gelsvai žalios pažiedės. Taurelė 4-5 mm skersmens, keturiaskiautė, iš vidinės pusės ryškiai geltona. Žiedyne viršūninis žiedas su 10 kuokelių ir penkiaskiaute taurele. Taurelės skiautės plačios, jos pamatas suaugęs su mezgine. Vainikėlio nėra. Vaisius - vienalizdė, tokio pat ilgio kaip taurelė, su 2 rageliais dėžutė, atsidaranti išilginiu plyšiu ties vaislapėlių siūle. Sėklos juodos, blizgančios.

Žydi balandžio - birželio mėn. Auga miškuose, krūmuose, pamiškių pievose, upių, upelių ir ežerų pakrančių krūmynuose,   šlapiose, šaltiniuotose vietose, kur gausu maisto medžiagų ir azoto. Augalas turi rauginių medžiagų.

Vaistinei žaliavai vartojama antžeminė dalis, nupjauta augalams žydint.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 108 psl.
Cheneral Alvearas

**Cheneral Alvearas** () – miestas vakarų Argentinoje, Mendosos provincijoje, į pietryčius nuo San Rafaelio, prie Atuelio upės. Departamento centras.

Miestas įkurtas dono Diego Alvearo 1884 m., kaip žemės ūkio centras. 1914 m. tapo departamento centru. Apylinkėse vystoma gyvulininkystė, vaisių, vynuogių auginimas. Lankytini miesto objektai yra generolo San Martino monumentas,
Švč. Jėzaus Širdies (*Sagrado Corazón de Jesús*) bažnyčia, miesto istorijos muziejus. Taip pat vystomas ekoturizmas ir agroturizmas. Cheneral Alvearas – svarbus prekybinis centras ir transporto mazgas.

## Šaltiniai

## Nuorodos
* Oficiali svetainė 
* www.mialvear.com.ar
Algirdas Jurėnas

**Algirdas Jurėnas** (1919 m. kovo 1 d. Puikiuose, Žagarės valsčius – 2007 m. kovo 2 d. Harisonas, Meino valstija, JAV) – lietuvių protestantų teologas, filosofas, profesorius, Biblijos vertėjas.

## Biografija
1939–1940 m. Vytauto Didžiojo universitete ir 1940–1944 m. Vilniaus universitete studijavo filosofiją ir kalbas. 1944 m. pasitraukė į Vakarus. 1945–1949 m. Tiubingeno universitete studijavo evangelikų teologiją. 1949 m. persikėlė į JAV, iki 1957 m. Čikagoje pamokslavo vietos lietuviams. 1949–1951 m. Čikagos ir 1957–1959 m. Harvardo universitetuose studijavo teologiją bei filosofiją. 1967 m. Harvardo teologijos fakultete apgynė disertaciją, teologijos daktaras.

1960 m. įšventintas kunigu. Kunigavo Meino valstijos įvairiose baptistų parapijose. 1966 m. Mercerio universitete Makone (Džordžijos valstija) ir kongregacinės *United Church of Christ* tradicijos teologijos seminarijoje dėstė teologiją ir vokiečių kalbą, 1967–1984 m. Meino universitete – filosofiją, biblinę literatūrą, germanistiką, Denverio teologijos seminare – teologiją ir etiką.

1955–1957 m. laikraščio „Evangelijos žodis“, nuo 1957 m. „Evangelijos šviesa“ redaktorius. Bendradarbiavo Lietuviškojoje enciklopedijoje  

## Kūryba

1961 m. Britų ir užsienio kraštų Biblijos draugija Londone išleido išverstą Naująjį Testamentą (iš graikų kalbos) ir psalmes (iš hebrajų kalbos). Šį leidinį, pasižymintį vertimo tikslumu, spausdina įvairios Vakarų krikščioniškos organizacijos. Jis yra plačiai paplitęs ir Lietuvoje. 1996 m. išleista kita šio Naujojo Testamento redakcija. 2000 m. išleido viso Šventojo Rašto vertimą iš hebrajų, aramėjų ir graikų kalbų.

## Kūryba
* Šventasis Raštas ir modernusis žmogus. Ateitis. -1966. -Nr.7 -p.162-167.
* Bažnyčia totalitarinėje valstybėje. Trečiasis mokslo ir kūrybos simpoziumas. -Chicago, 1977. -P.167 -Lygiagr. tekst. ang. k.
* Biblija: naujas lietuviškas vertimas: Senasis Testamentas ir Naujasis Testamentas / iš hebrajų, aramėjų ir graikų kalbų vertė Algirdas Jurėnas. – *Duncanville, Tex. : World Wide Printing, c2000.* ISBN 1-58712-019-4

## Šaltiniai
Nuotekai

**Nuotekai** – kaimas Ukmergės rajono savivaldybėje, 6 km į rytus nuo Ukmergės centro, Šventosios kairiajame krante (į ją pro kaimą teka Panuotekis, Karaklaupis, Šaltupis). Seniūnaitijos centras. Praeina kelias . Yra skulptoriaus Rimanto Zinkevičiaus muziejus-dirbtuvės.

## Istorija

Nuotekai rašytiniuose šaltiniuose minimi nuo 1744 m.

1920 m. atidaryta pradinė mokykla. LTSR metais veikė felčerių ir akušerių punktas, kultūros namai.

## Gyventojai

### Žymūs žmonės
* Jonas Balžekas (1925–2012), agronomas bitininkas
* Gražutė Čepaitė-Ragauskienė (g. 1940), dailininkė keramikė
* Vitoldas Valušis (g. 1925), mechanikos inžinierius. Habilituotas daktaras

## Šaltiniai
Išganymas

**Išganymas** – Biblijoje aprašomas Dievo sukurtas žmogaus išgelbėjimo (atpirkimo) planas. Ši sąvoka yra viena svarbiausių krikščionybėje.

Teologijoje išgelbėjimo plano studijos vadinamos soteriologija.

Krikščionys išgelbėjimo įgijimą naudoja kaip patekimo į Dangų po mirties sinonimą. Kartu jie pabrėžia, jog išgelbėjimas atneša pasikeitimus ir žmogaus gyvenime šioje žemėje.

Pagal Bibliją, išgelbėjimui įgyti žmogus turi išgirsti bei patikėti Evangelija:
„Aš nesigėdiju Evangelijos, nes ji yra Dievo jėga išgelbėti kiekvienam, kuris tiki, pirma žydui, paskui graikui.“ 

Evangeliniai krikščionys teigia, kad Dievas Biblijoje tikintiesiams pateikia tokį išgelbėjimo planą:
* Žmogus turi pripažinti, jog Dievas yra šventas ir teisingas.
* Kiekvienas žmogus turi pripažinti, jog yra nusidėjęs (nusikaltęs) prieš Švento Dievo įstatymą . Atpildas už nuodėmę – mirtis .
* Dievas yra pilnas gailestingumo tiems, kurie Jo šaukiasi . Vienintelis būdas gauti išgelbėjimą – išpažinti savo būseną ir šauktis Dievo gailestingumo.
* Išgelbėjimas (amžinasis gyvenimas) yra Jėzuje Kristuje . Tik tiems, kurie tikėjimu priima Jėzų Kristų, Dievas suteikia išgelbėjimą .

## Išnašos
Stalaktitas

**Stalaktitas** ( (Σταλακτίτης) 'lašantis') – kabantis urvinis darinys, paprastai cilindro arba kūgio formos, susiformavęs nuo lašančio vandens, kuris prasisunkia per karbonatingas uolienas ir palieka ant stalaktito paviršiaus mažą ploną kalcito sluoksnelį. Taip pamažu stalaktitas „auga“. Ilgiausias žinomas stalaktitas yra 20 m ilgio Brazilijoje.

Stalaktitui giminingas darinys yra stalagmitas.
Malargujė

**Malargujė** () – miestas vakarų Argentinoje, Mendosos provincijoje, 370 km į pietvakarius nuo Mendosos, prie Malargujės upės. Departamento centras.

Anksčiau miestas buvo svarbus urano gavybos ir naftos perdirbimo centras. Dabar vystomas kaip ekoturizmo centras. Kalnų slidinėjimas (Las Lenjaso ir Los Moljeso vietovėse). Taip pat Malargujėje yra Piero Augerio observatorija, kurioje tiriami kosminiai spinduliai. 27 km nuo miesto yra Kastiljos de Pinčeiros uola, suformuota vėjo ir vandens ir labai primenanti pilį. Be to, netoli miesto yra požeminis Raganų urvas (*Caverna de Las Brujas*), kuriame galima išvysti stalaktitų ir stalagmitų galerijas. 75 km į rytus yra Ljankanelos ežeras ir gamtos rezervatas, kuriame galima stebėti įvairius Pietų Amerikos paukščius.

## Šaltiniai

## Nuorodos
* Oficiali svetainė 
* Piero Augerio observatorija
Tėbai

Tėbų pavadinimą turi dvi Antikos laikų vietovės:
* Tėbai (Graikija);
* Tėbai (Egiptas) – buvusi Egipto sostinė.
Bebruliškė

:: *Apie kaimą Marijampolės savivaldybėje žr. [[Bebruliškė (Marijampolė)]]*.

**Bebruliškė** – kaimas Kazlų Rūdos savivaldybėje, prie geležinkelio Kazlų Rūda–Marijampolė, 6 km į pietus nuo Kazlų Rūdos. Seniūnaitijos centras. Yra Kazlų Rūdos viešosios bibliotekos skyrius, paštas (LT-69071), parduotuvė, Bebruliškės geležinkelio stotelė.

Pro kaimą teka Vabalkšnė ir Pilvė, netoli kaimo yra daug tvenkinių. Apylinkėse driekiasi Kazlų Rūdos miškai.

## Istorija
 
Nutiesus 1861–1862 m. Kauno–Kybartų geležinkelį, iš Pilviškių miestelio į Bebruliškės kaimą buvo atkelta caristinės Rusijos Pilviškių miškų urėdija, kurioje dirbo ir lietuvių. Ji čia išbuvo iki 1915 m. pradžios, kada patys rusai, nuo vokiečių besitraukdami, ją sudegino. Jos vietą užėmė netolimame Šalniškės kaime 1919 m. įsteigta Marijampolės ir 1920 m. Kazlų Rūdos miškų urėdija.

1955 m. buvo įkurtas paštas, 1956 m. – biblioteka, 1957 m. įsteigta pradžios mokykla. 1949–1992 m. žuvininkystės ūkio centrinė gyvenvietė, vėliau bendrovė „Karpis“.

1972 m. buvo įkurta didžiausia Pabaltijo karinėje apygardoje aviacinio kuro bazė (Kazlų Rūdos karinė kuro bazė, karinis dalinys Nr. 30117). Bazėje buvo rezervuarų (paviršinių ir požeminių) parkas su geležinkelio atšaka ir kuro išpilstymo zona, sandėliai, katilinė, gyvenamoji zona. Į bazę vedė geležinkelis. Bazėje buvo saugomi naftos produktai, spiritas, kalcio karbidas ir kitos medžiagos.

## Gyventojai

## Šaltiniai
Beinorava

**Beinorava** – kaimas Radviliškio rajono savivaldybėje, 15 km į rytus nuo Šeduvos, 16 km į rytus nuo Raudondvario, prie geležinkelio Šiauliai–Panevėžys (Dapšionių geležinkelio stotis). Seniūnaitijos centras. Yra Labučių pagrindinė mokykla, biblioteka, išlikusi Beinoravos dvaro sodyba ir parkas.

Pro kaimą teka Laba (Šuojos intakas) ir jos intakai Skutiškis, Varliupis, taip pat Šuojos intakas Šakynė. Praeina keliai , .

## Etimologija

Kaimas pavadintas pagal vyrišką asmenvardį *[[Beinoras]]*.

## Istorija

Minima nuo 1586 m. 1643–1713 m. čia buvo evangelikų reformatų bažnyčia. 1775 m. Upytės pavieto padūmės sąraše minimas Beinoravos dvaras. Sovietinės okupacijos metais buvo tarybinio ūkio centrinė gyvenvietė. 1964 m. įsteigti kultūros namai, 1970 m. atidaryta biblioteka.

## Gyventojai

## Galerija

Beinorava, gatvė prie mokyklos.JPG|Gatvė Beinoravoje
Beinorava, ūkis.JPG|miniatiūra|Ūkis
Beinoravos ženklas.JPG|Riboženklis


## Šaltiniai
Malė

**Malė** () – miestas Indijos vandenyne, Maldyvų salų sostinė ir didžiausia gyvenvietė. Išsidėstęs Malės atole, netoli pusiaujo. Tai pagrindinis šalies ekonominis ir administracinis centras bei prekybos uostas. Pagrindinė ekonominė veikla – žuvų konservavimas; taip pat prekiaujama kokoso palmių produkcija. Koralų, kokoso plaušų dirbinių dailieji amatai. Išvystyta turizmo pramonė. Su Šri Lanka, esančia į šiaurę nuo salų, Malė susisiekia laivais, be to, netoli miesto yra modernus tarptautinis Hululės oro uostas.

Yra Mokytojų rengimo institutas, Maldyvų aukštojo mokslo koledžas (įkurtas 1998 m.), Maldyvų nacionalinis lingvistinių ir istorinių tyrimų centras (nuo 1982 m.), Nacionalinė biblioteka (1945 m.), Nacionalinis muziejus (įkurtas 1952 m.), Esjehi meno ir amatų galerija. Didžiojo penktadieninė mečetė (XVII a.), Sultono rūmai (1906 m.).

## Istorija

Malė 1887–1965 m. buvo britų protektorato dalis, 1965 m. tapo nepriklausomų Maldyvų Salų (nuo 1968 m. vadinamų Maldyvų Respublika) sostine.

Daugelis senųjų pastatų nesyk buvo sugriauta tankinant salos užstatymą.

## Šaltiniai
Samuelis Daugirdas

**Samuelis Daugirdas**, *Samuel Dowgird z Pogowia - lenk.* (gimė XVI a. pab. Pagojuose arba pagal kitus šaltinius Ašmenos paviete – mirė po 1627 m.) – istoriografas, vertėjas, poetas, kūrė lenkų kalba. Pavardės rašybos variantai *Dougird, Dowgird*.

## Biografija

Kilęs iš žemaičių arba pietryčių Lietuvos bajorų. Priklausė Biržų Radvilų aplinkai, Kristupo Radvilos dvaro poetas. Save laikė lietuviu, kilusiu nuo Vilniaus vaivados Jono Daugirdo. Prisilaikė kalvinistinių pažiūrų.

## Kūryba

Pagal Senojo Testamento siužetus sueiliavo pasakojimus apie Zuzaną ir motiną, su sūnumis nukankintą Antiocho (*Historia o Zvzanne. Y o Matce niektorey z siedmią Synow od Antyocha vmęczoncy*, 1624), apie Egiptan parduotą Juozapą (*Historia o Iozefie do Egiptu zaprzedanym*, 1625). Perdirbęs bei papildęs M. Strijkovskio poemos *Goniec Cnothy* („Dorybės šauklys“) 8 skyrių, išleido eiliuotą didžiųjų Lietuvos kunigaikščių „genealogiją“ – trumpą LDK istoriją „Genealogija, arba Trumpas didžiųjų Lietuvos kunigaikščių ir jų didžių bei narsių žygių aprašymas“ (*Genealogia albo Krotkie opisanie Wielkich Książąt Litewskich y ich wielkich a mężnych spraw woiennych*, 1626), kurią dedikavo savo globėjui Kristupui Radvilai.

S. Daugirdo kūryba plačiau netyrinėta.

## Bibliografija

* Daugirdas, Samuelis. Genealogija, arba Trumpas didžiųjų Lietuvos kunigaikščių ir jų didžių bei narsių žygių aprašymas, kadaise Motiejaus Strijkovskio sukurtas, o dabar atnaujintas ir vėl išleistas Samuelio Daugirdo iš Pagaujo. V.: LLTI, 2001. ISBN 9955-475-06-4.

## Šaltiniai

## Nuorodos
Lietuvių literatūros enciklopedija
Samiai

**Samiai** (*Sámi*) arba **lapiai** – Skandinavijos vietiniai gyventojai, turintys savo unikalią kultūrą. Gyvena Laplandijoje ir Rusijoje (Kolos pusiasalyje). Kalba samių kalbomis, priklausančia finougrų kalbų šeimai. Pagrindinis jų užsiėmimas – elnininkystė, kuria pastaruoju metu susidomėjimas mąžta.

Klajokliai samiai tradiciškai judėjo per kraštą kartu su šiaurės elnių bandomis. Jie sekė šiuos gyvūnus per Šiaurės Norvegijos, Švedijos, Suomijos ir Rusijos platybes, juos naudodami maistui, būstui ir įrankiams pasigaminti. Klajokliai gyvendavo palapinėse, suręstose iš aukštų medžio karčių ir apdengtose elnių kailiais. Toks būstas vadinamas *kota*. Nuo XVII a. klajokliai samiai prisijaukino elnius ir ganė juos naudodami tradicines priemones: šunis ir roges. Tačiau šiandien jie naudoja ir šiuolaikinius prietaisus – sniegaeigius.

Kaip ir daugelis vietinių gyventojų visame pasaulyje, samiai buvo engiami. Jie buvo verčiami mokytis rusų, skandinavų kalbų, nebuvo leidžiama šnekėti savo gimtąja kalba mokykloje. Galiausiai tai baigėsi tuo, kad samiai patys atsisakė savo kultūros ir paveldo. Situacija pasikeitė XX a. pabaigoje. Samiai atgavo pasididžiavimą savo paveldu ir tapatybe. Šiandien labai stengiamasi išsaugoti ir dokumentuoti šią unikalią kultūrą. Tačiau samių kultūra sparčiai nyksta todėl, kad daugelis atsisakė tradicinio gyvenimo būdo.


Saami Family 1900.jpg|Samių šeimyna ~1900 m.
Lapper og Reinsdyr.jpg|Tėvas su sūnum ~1900 m.
Sámi presentation in the cultural Centre in Lovozero, Kola Peninsula, Russia.jpg|Samiai tradiciniais rūbais Rusijoje
LocationSapmi.png|Samių paplitimo arealas



## Šaltiniai
Kriolofozauras

**Kriolofozauras** (*Cryolophosaurus*) – neaiškiai šeimai priklausęs driežadubenis dinozauras, gyvenęs ankstyvosios juros laikotarpiu. Rastas 1994 m. Antarktidoje. Ilgis 7-8 m. Turėjo savotišką skiauterę, einančią skersai kaukolės su dviem mažais ragais abipus. Ji per maža kovoti, todėl tikriausiai naudota prisivilioti partnerį poravimosi laikotarpiu.


Cryolophosaurus-human size.JPG|Kriolofozauro palyginimas su žmogumi
Augustana College Cryolophosaurus.JPG|Kriofolozauro kaukolė
Cryolophosaurus Distribution map.JPG|Kriolofozauro fosilijų radimo vieta


## Filogenetinis medis

{|style="margin-left: 1em;; margin-bottom: 0.5em; width: 248px; border: #99B3FF solid 1px; background-color: #FFFFFF; color: #000000; float: right; "
Absurdo drama

**Absurdo drama**, **absurdo teatras** – avangardistinė dramaturgijos ir teatro kryptis.

Atsirado XX a. 6 deš. pr., perėmus siurrealizmo, dadaizmo, ekspresionizmo dramos principus. Absurdo dramos pradininkais laikomi prancūzų dramaturgai Eženas Jonesko (tragikomedija „Nuplikusi dainininkė“, 1950), Samjuelis Beketas (tragikomedija „Belaukiant Godo“, 1952). Filosofinis absurdo dramos pagrindas – egzistencinė prancūzų rašytojo ir filosofo Žano Polio Sartro teorija ir prancūzų rašytojo Albero Kamiu tragiškasis humanizmas, gailestis dėl žmonių susvetimėjimo. 

XX a. penktame ir šeštame dešimtmetyje Prancūzijoje, Anglijoje, JAV, kiek vėliau – Vidurio bei Rytų Europoje absurdo teatrą kūrė įvairių tautų rašytojai. Lotyniškas žodis *absurdus* – nedarnus, beprasmiškas – egzistencializmo filosofijos sąvoka, tapusi naujosios dramaturgijos ir teatro krypties pavadinimu. Egzistencializmo pasaulėjauta buvo artima įvairių tautų žmonėms, kuriuos siejo nesaugumo ir grėsmės absurdiškame pasaulyje patirtis, skaitinusi beprasmybėje ieškoti prasmės. Įvairių autorių sukurtas avangardo pjeses vienijo atskleistas žmogaus gyvenimo absurdas. Absurdo teatro kūrinių temos – karas, fašistinio ir sovietinio totalitarizmo sistema, vienatvė, susvetimėjimas, žmogaus nenoras bendrauti, ribotumas. Absurdo drama vaizduoja žmogų, praradusį gyvybingumą, sugebėjimą suvokti ir priešintis pačių žmonių kuriamam absurdui. Tačiau absurdo dramos tikslas – ne absurdo teigimas, o galimybė pažvelgti į absurdiškas situacijas ir, patyrus katarsį, išsilaisvinti iš absurdo. Vienintelis būdas įveikti absurdą – prasmingai gyventi. 

Absurdo teatro kūrėjai rėmėsi viduramžių misterijos, italų kaukių komedijos, anglų nonsenso poezijos, Augusto Strindbergo sąlygiškų pjesių, Džeimso Džoiso ir Franco Kafkos kūrybos tradicijomis. Egzistencialistinės idėjos atskleidžiamos absurdiškomis, dažnai paradoksaliomis situacijomis, tikrovėje neegzistuojančiais veikėjų paveikslais, alogišku, nerišliu dialogu, beprasmiškomis replikomis. Šios priemonės lėmė absurdo spektaklių sąlygiškumą, statiškumą, juose daug dėmesio skiriama mechaniškiems judesiams, primenantiems lėlių teatro marionečių judesius, pantomimai, mimikai, gestams, kalbos intonacijai. Vyraujantis absurdo dramos žanras – tragikomedija. Kartais absurdo drama dar vadinama antidrama.
Misjoneso provincija

**Misjoneso provincija** () – provincija pačiuose Argentinos šiaurės rytuose, įsiterpusi tarp Paragvajaus ir Brazilijos. Pietvakariuose ribojasi su Korienteso provincija. Administracinis centras – Posadasas.

## Geografija
Misjoneso provincija – viena mažiausių Argentinos provincijų (mažesnė tik Tukumano). Dalis teritorijos – plokščiakalnis, taip pat iškilę atskiri kalnagūbriai – Misijų kalnai (*Sierra de Misiones*, juose yra aukščiausia provincijos vieta – Rinkono kalnas, 843 m), Viktorijos kalnai, Ilmano kalnai. Būdingi geležingi dirvožemiai, suteikiantys žemei rausvą atspalvį.

Klimatas subtropinis; drėgnas. Vyrauja šiaurės vakarų ir pietryčių vėjai. Vasaros karštos, žiemos šiltos. Metinis kritulių kiekis viršija 2000 mm (drėgniausia šalies provincija).

Upių tinklas labai tankus. Rytiniu provincijos pakraščiu teka Urugvajaus, Pepiri Gvasu, San Antonijaus upės, vakariniu – Parana, šiauriniu – Igvasu. Yra Jasiretos ir Urugvai užtvankos. Pačiame šiaurės vakariniame kampe krenta Igvasu krioklys, be to visoje provincijos teritorijoje galima išvysti mažesnių, bet taip pat vaizdingų krioklių (Mokonos, Berondo, Krysiuko ir daugybė kitų).

Būdingi amžinai žaliuojantys drėgnieji miškai (*selva misionera*). Provincijoje yra daugybė saugomų teritorijų, svarbiausios: Igvasu nacionalinis parkas, Jaboti biosferos rezervatas, San Antonijaus gamtos rezervatas ir kt.

## Ekonomika
Svarbiausia ūkio šaka – miškininkystė (eksploatuojami Paranos pušų, guatambų, kedrų, petiribių, eukaliptų, gvejkų miškai). Įsisavintose žemėse auginama matės žolė (*yerba mate*), arbata, tabakas, cukranendrės, ryžiai, kava. Veisiami jaučiai.

## Gyventojai

Misjonese gyvena 1,2 mln. gyventojų. Dauguma susitelkę pietvakarinėje dalyje, taip pat provincijos pakraščiuose. Rečiausiai gyvenama centrinė dalis ir šiaurė. Yra išlikę nemažai vietinių gyventojų – gvaranių (gvaranių kalba šalia ispanų k. turi oficialios kalbos statusą). Be ispanų ir italų kilmės gyventojų, čia įsikūrė nemažai imigrantų iš Rytų Europos, ypač – Ukrainos.

Didžiausi miestai (2010 m.):
* Posadasas (275,0 tūkst. gyventojų)
* Obera (63,9)
* Eldoradas (57,3)
* Puerto Igvasu (41,0)
* Apostolesas (24,0)
* Leandro N. Alemas (23,3)
* Chardin Amerika (22,7)
* San Visentė (21,0)
* Montekarlas (18,8)
* Puerto Rikas (15,9)
* Puerto Esperansa (15,2)
* Kolonija Vanda (13,9)
* Kandelarija (13,7)
* Garupa (13,5)

## Šaltiniai

## Nuorodos
* Provincijos žemėlapis
* Oficiali svetainė 
* Misjoneso universitetas
* Turizmas Misjonese
Purnuškės (Nemenčinė)

**Purnuškės** – kaimas Vilniaus rajono savivaldybėje, 26 km į šiaurę nuo Vilniaus, apie 10 km į pietryčius nuo Paberžės. Į vakarus nuo kaimo yra Europos centras.

## Gyventojai

## Šaltiniai